अर्जेंटीना सर्वश्रेष्ठ टीम, एक साल दोनों अवॉर्ड जीतने वाले मेसी पहले खिलाड़ी
Laureus Global Sports Awards 2023 - Argentina football team star Lionel Messi honored. अर्जेंटीना फुटबॉल टीम के स्टार और दिग्गज फुटबॉल खिलाड़ी लियोनल मेसी को लॉरियस स्पोर्ट्स मैन ऑफ द ईयर अवॉर्ड से सम्मानित किया गया। पेरिस में सोमवार को आयोजित समारोह में यह पुरस्कार उन्हें दिया गया
अर्जेंटीना फुटबॉल टीम के स्टार और दिग्गज फुटबॉल खिलाड़ी लियोनल मेसी को लॉरियस स्पोर्ट्स मैन ऑफ द ईयर अवॉर्ड से सम्मानित किया गया। पेरिस में सोमवार को आयोजित समारोह में यह पुरस्कार उन्हें दिया गया। वहीं अर्जेंटीना टीम को लॉरियस वर्ल्ड टीम ऑफ द ईयर घोषित किया गया। इसके साथ ही मेसी पहले खिलाड़ी हो गए हैं, जिन्हें स्पोर्ट्स मैन ऑफ द ईयर और टीम ऑफ द ईयर दोनों एक ही साथ मिले हैं।
मेसी और अर्जेंटीना को यह सम्मान पिछले साल की आखिरी में आयोजित फीफा वर्ल्ड कप जीतने के लिए दिया गया। कतर में आयोजित इस टूर्नामेंट के फाइनल में मेसी ने फाइनल में अपनी टीम के लिए दो अहम गोल किए थे। विजेता का फैसला पेनल्टीज से हुआ था। निर्धारित समय में दोनों टीमें 3-3 से बराबरी पर थीं। बाद में पेनल्टीज में अर्जेंटीना ने फ्रांस को हरा दिया। मेसी का करियर का यह पहला वर्ल्ड कप खिताब है।
मेसी को दूसरी बार मिला लॉरियस स्पोर्ट्स मैन ऑफ द ईयर 
मेसी को दूसरी बार लॉरियस स्पोर्ट्स मैन ऑफ द ईयर का अवॉर्ड दिया गया है। इससे पहले साल 2020 में उन्हें फॉर्मूला वन ड्राइवर लुईस हैमिल्टन के साथ यह अवॉर्ड दिया गया था।
लॉरियस वर्ल्ड स्पोर्ट्स अवार्ड्स के लिए किस तरह से होता है चयन
लॉरियस वर्ल्ड स्पोर्ट्स अवार्ड्स के लिए सबसे पहले वर्ल्ड मीडिया के ओर से खिलाड़ियों और टीमों के प्रदर्शन के प्रदर्शन के आधार पर उनको नॉमिनेट किया जाता है। उसके बाद लॉरियस वर्ल्ड स्पोर्ट्स एकादमी के 71 सदस्य बहुमत के आधार पर विभिन्न अवॉर्ड के लिए खिलाड़ियों और टीमों का चयन करते हैं। लॉरियस वर्ल्ड स्पोर्ट्स अवार्ड्स की स्थापना साल 2000 में की गई थी। उसके बाद से हर साल इन पुरस्कारों को दिया जाता है।